
ΣΤΑΤΙΣΤΙΚΗ ΥΠΗΡΕΣΙΑ  
1444 ΛΕΥΚΩΣΙΑ

   ΚΥΠΡΙΑΚΗ ΔΗΜΟΚΡΑΤΙΑ 	
  		

	
9 Νοεμβρίου, 2026

ΔΕΛΤΙΟ ΤΥΠΟΥ  

ΣΤΑΤΙΣΤΙΚΕΣ ΕΞΩΤΕΡΙΚΟΥ ΕΜΠΟΡΙΟΥ:
ΠΡΟΚΑΤΑΡΚΤΙΚΑ ΣΤΟΙΧΕΙΑ ΣΕΠΤΕΜΒΡΙΟΥ 2026 ΚΑΙ 
ΤΕΛΙΚΑ ΣΤΟΙΧΕΙΑ ΑΥΓΟΥΣΤΟΥ 2026  

Σεπτέμβριος 2026, Προκαταρκτικά Στοιχεία 

Οι συνολικές εισαγωγές αγαθών τον Σεπτέμβριο του 2026 ανήλθαν στα €1.489,6 εκ. σε σύγκριση με €1.244,2 εκ. τον Σεπτέμβριο του 2025, καταγράφοντας αύξηση 19,7% (Πίνακας). Οι εισαγωγές από άλλα Κράτη Μέλη της ΕΕ ανήλθαν σε €705,2 εκ. και οι εισαγωγές από τρίτες χώρες σε €784,4 εκ. σε σύγκριση με €638,9 εκ. και €605,3 εκ. αντίστοιχα τον Σεπτέμβριο του 2025 (Διάγραμμα 1). Οι εισαγωγές τον Σεπτέμβριο του 2026 περιλαμβάνουν τη μεταβίβαση οικονομικής ιδιοκτησίας πλοίων και αεροσκαφών, συνολικής αξίας €58,9 εκ. έναντι €38,0 εκ. τον Σεπτέμβριο του 2025.

Οι συνολικές εξαγωγές αγαθών τον Σεπτέμβριο 2026 ανήλθαν στα €939,3 εκ. σε σύγκριση με €496,6 εκ. τον Σεπτέμβριο του 2025, σημειώνοντας αύξηση 89,1% (Πίνακας). Οι εξαγωγές προς άλλα Κράτη Μέλη της ΕΕ ανήλθαν σε €216,0 εκ. και οι εξαγωγές προς τρίτες χώρες σε €723,3 εκ., σε σύγκριση με €172,7 εκ. και €323,9 εκ. αντίστοιχα τον Σεπτέμβριο του 2025 (Διάγραμμα 1). Οι εξαγωγές τον Σεπτέμβριο του 2026 περιλαμβάνουν τη μεταβίβαση οικονομικής ιδιοκτησίας πλοίων, συνολικής αξίας €157,3 εκ. έναντι €108,0 εκ. τον Σεπτέμβριο 2025.

Οι συνολικές εισαγωγές αγαθών για την περίοδο Ιανουαρίου–Σεπτεμβρίου 2026 ανήλθαν στα €11.757,4 εκ. σε σύγκριση με €10.491,9 εκ. για την περίοδο Ιανουαρίου–Σεπτεμβρίου 2025, σημειώνοντας αύξηση 12,1%. Οι συνολικές εξαγωγές αγαθών για την περίοδο Ιανουαρίου–Σεπτεμβρίου 2026 ανήλθαν στα €4.893,5 εκ. σε σύγκριση με €4.260,8 εκ. για την περίοδο Ιανουαρίου–Σεπτεμβρίου 2025, σημειώνοντας αύξηση 14,8%. Το έλλειμμα του εμπορικού ισοζυγίου ανήλθε στα €6.863,9 εκ. για την περίοδο Ιανουαρίου–Σεπτεμβρίου 2026 σε σύγκριση με €6.231,1 εκ. την αντίστοιχη περίοδο του 2025. 

Αύγουστος 2026, Τελικά Στοιχεία

Οι συνολικές εισαγωγές αγαθών ανήλθαν στα €1.334,3 εκ. τον Αύγουστο 2026 σε σύγκριση με €1.152,1 εκ. τον Αύγουστο 2025, σημειώνοντας αύξηση 15,8% (Πίνακας).
 
Οι εξαγωγές εγχώρια παραγόμενων προϊόντων για τον Αύγουστο 2026 ανήλθαν στα €518,5 εκ. σε σύγκριση με €399,4 εκ. τον Αύγουστο 2025, καταγράφοντας αύξηση 29,8%. 

Η αξία των εγχώριων εξαγωγών βιομηχανικών προϊόντων, εξαιρουμένης της κατηγορίας ορυκτά καύσιμα και λάδια & των προμηθειών σε πλοία και αεροσκάφη, για τον Αύγουστο 2026 ανήλθε σε €73,6 εκ. σε σύγκριση με €71,2 εκ. τον Αύγουστο 2025. Η αξία των εγχώριων εξαγωγών γεωργικών προϊόντων, εξαιρουμένων των προμηθειών σε πλοία και αεροσκάφη, για τον Αύγουστο 2026 ανήλθε στα €7,0 εκ. έναντι €6,4 εκ. τον Αύγουστο 2025. 

Οι εξαγωγές ξένων προϊόντων για τον Αύγουστο 2026 ανήλθαν στα €125,2 εκ. σε σύγκριση με €146,5 εκ. τον Αύγουστο 2025, σημειώνοντας μείωση 14,5%.

Οι κυριότερες κατηγορίες εξαγωγών εγχώρια παραγόμενων προϊόντων κατά την περίοδο Ιανουαρίου-Αυγούστου 2026 (εξαιρουμένης της κατηγορίας ορυκτά καύσιμα και λάδια & των προμηθειών σε πλοία και αεροσκάφη) ήταν το χαλλούμι με αξία €258,3 εκ., τα φαρμακευτικά προϊόντα με αξία €226,1 εκ. και τα απορρίμματα και θραύσματα από χαρτί, γυαλί και μέταλλα με αξία €71,1 εκ. (Διάγραμμα 2). 


[image: ]

	Έτος και Μήνας
	 Συνολικές Εισαγωγές 
	     Συνολικές Εξαγωγές 

	
	             €000’ς
	                 €000’ς

	2026
	         
	           

	Σεπτέμβριος
	         1.489.576
	      939.274

	Αύγουστος
	         1.334.343
	      643.724

	Ιούλιος
	         1.613.100
	      669.457

	Ιούνιος
	         1.312.785
	      463.264

	Μάιος
	         1.309.389
	      522.009

	Απρίλιος
	         1.376.905
	      385.785

	Μάρτιος
	         1.207.724
	      500.622

	Φεβρουάριος
	         1.120.380
	      243.909

	Ιανουάριος
	            993.221
	      525.497

	2025
	      14.025.144
	           5.580.253

	Δεκέμβριος
	         1.276.064
	      498.418

	Νοέμβριος
	         1.069.790
	      430.498

	Οκτώβριος
	         1.187.374
	      390.514

	Σεπτέμβριος
	         1.244.242       
	      496.649

	Αύγουστος
	         1.152.147
	               545.895

	Ιούλιος
	         1.322.313
	               566.895

	Ιούνιος
	         1.163.029
	               513.845

	Μάιος
	         1.081.317
	               327.405

	Απρίλιος
	         1.203.995
	               393.772

	Μάρτιος
	         1.094.944
	               475.120

	Φεβρουάριος
	         1.066.481
	               496.501

	Ιανουάριος
	         1.163.447
	               444.741

	Σημείωση: Τα στοιχεία εισαγωγών για τους μήνες Ιανουάριο – Ιούνιο και Αύγουστο 2026 καθώς και τα στοιχεία εξαγωγών για τους μήνες Ιανουάριο – Μάιο και Αύγουστο 2026 έχουν αναθεωρηθεί. Τα στοιχεία του Σεπτεμβρίου 2026 είναι προκαταρκτικά.

















ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ


Στατιστική Αξία

Η στατιστική αξία είναι η αξία των αγαθών κατά τη στιγμή και στον τόπο όπου τα αγαθά διασχίζουν τα σύνορα της Κύπρου. 

Εγχώρια Παραγόμενα και Ξένα Προϊόντα

Εγχώρια παραγόμενα προϊόντα είναι τα εμπορεύματα που παράγονται εξ ολοκλήρου στην Κύπρο ή εμπορεύματα που παράχθηκαν σε άλλη χώρα αλλά πραγματοποιήθηκε εντός Κύπρου η τελευταία οικονομικά ουσιαστική μεταποίηση ή επεξεργασία που οδήγησε στην κατασκευή νέου προϊόντος ή αντιπροσωπεύει σημαντικό στάδιο της διαδικασίας κατασκευής. Προϊόντα τα οποία αρχικά είχαν εισαχθεί και έτυχαν επιδιόρθωσης ή άλλης μη σημαντικής διαδικασίας η οποία δεν τα αλλάζει ουσιαστικά, δεν καθορίζονται ως εγχώρια.
     
Ξένα προϊόντα είναι τα εμπορεύματα που παράχθηκαν σε άλλη χώρα εκτός Κύπρου και τα παράγωγα εμπορεύματα τα οποία έτυχαν σημαντικής επεξεργασίας σε χώρα εκτός Κύπρου η οποία τους απέδωσε την καταγωγή στην εν λόγω χώρα.

Εμπορικός Εταίρος

Οι  ενδοενωσιακές εξαγωγές και οι εξαγωγές προς τρίτες χώρες καταρτίζονται με βάση το Κράτος Μέλος της ΕΕ και τη χώρα τελικού προορισμού αντίστοιχα, δηλ. το τελευταίο κράτος στο οποίο, κατά τη στιγμή της εξαγωγής, είναι γνωστό ότι αποστέλλονται τα εμπορεύματα. 

Ως εμπορικός εταίρος για τις εισαγωγές από τρίτες χώρες νοείται η χώρα καταγωγής των εμπορευμάτων, δηλ. η χώρα στην οποία τα εμπορεύματα παράγονται εξ ολοκλήρου. Ένα εμπόρευμα, στην παραγωγή του οποίου εμπλέκονται δύο ή περισσότερες χώρες, κατάγεται από τη χώρα στην οποία συντελέστηκε η τελευταία, οικονομικά ουσιαστική μεταποίηση ή επεξεργασία που οδήγησε στην κατασκευή νέου προϊόντος ή αντιπροσωπεύει σημαντικό στάδιο της διαδικασίας κατασκευής. 

Ως εμπορικός εταίρος για τις ενδοενωσιακές εισαγωγές νοείται το Κράτος Μέλος προέλευσης των εμπορευμάτων. 

Το Ηνωμένο Βασίλειο περιλαμβάνεται στο εμπόριο με τρίτες χώρες. Οι εισαγωγές από το Ηνωμένο Βασίλειο καταγράφονται βάσει της χώρας προέλευσης μέχρι τις 31 Δεκεμβρίου 2020. Από τον Ιανουάριο 2021 και εντεύθεν, όσον αφορά το εμπόριο με τη Βόρειο Ιρλανδία οι εισαγωγές καταγράφονται βάσει της χώρας προέλευσης ενώ για το εμπόριο με το Ηνωμένο Βασίλειο (εξαιρουμένης της Βόρειας Ιρλανδίας) οι εισαγωγές καταγράφονται βάσει της χώρας καταγωγής. Για αυτούς τους λόγους, τα στατιστικά στοιχεία εισαγωγών από το Ηνωμένο Βασίλειο δεν είναι απόλυτα συγκρίσιμα με αυτά των άλλων τρίτων χωρών για τις περιόδους πριν και μετά το τέλος του 2020.


Για περισσότερες πληροφορίες: 
Πύλη Στατιστικής Υπηρεσίας, υπόθεμα Εξωτερικό Εμπόριο
CYSTAT-DB (Βάση Δεδομένων)
Εκδόσεις
Μεθοδολογικές Πληροφορίες

Επικοινωνία

